
Ukop heretika i katolička moralka. 
(G. kapelanu N. odgovor pismeni, jer ga nije zadovoljio usmeni.) 


U mjestu X. umro odlični građanin protestanske konfesije. 
Pozvali su iz obližnjega grada protestanskoga pastora, da ga spro- 
vede na vječni počinak, Ispričao se, zapriječen je, ne može da 
dode, te je ovlastio pismeno katoličkoga svećenika, da ga zamijeni 
i povede sprovod. Rodaci pokazali pismo, zamolili katoličkoga 
kapelana u tome mjestu, prijatelja pokojnikova, damu učini tu 
uslugu. 

Kapelan je ovako mudrovao: »I poslije smrti se prijateli po- 
znaje. Ipak je pokojnik krštena duša, pa kad već nema svoga pa- 
stora, nije zgodno da se samo ovako bez svećenika ukopa. To bi 
danas u ovo vjerski indiferentno vrijeme zlo djelovalo. Bio bi ujedno 
znak vjerske intolerancije, a ovako će rodbina javno pokazati pošti- 
vanje svoje religije prema tomu i uopće religije, a ujedno će se doku- 
mentirati kršćansku ljubav prema bližnjemu. Ja ću ovršiti djelo 
milosrđa: mrtva pokopati. Poći ću dakle, samo treba da promislim, 
što ću i kako ću se ponijeti kod samoga sprovoda. Učinit ću sve, 
što je potrebno, da ne povrijedim propise katoličke Crkve i njezinog 
morala, a opet da iskažem čin pieteta prijatelju i udovoljim želji po- 
kojnikovih rođaka.«  Otpremi se obučen u talar. Došao je u kuću 
žalosti, gdje su sakupljeni učesnici na sprovodu već čekali na njega 
i razglasili, da će katolički kapelan zamijeniti pastora, Glasno se 
prekrsti i povede molitvu Očenaš, a nakon toga dade znak i po- 
vorka krene. Došavši na groblje prekrsti grob samo rukom, izmoli 
ponovno glasno s ostalim prisutnima: Očenaš, vrati se kući zadovo- 
ljan sam sobom, što je učinio dobro djelo, ukrijepio dobre odnošaje 
s inovjercima, uvjeren, da nije ništa uradio protiv katoličkih prin- 
cipa, pa je i danas spreman, da u zgodi jednako učini. 

Pita se, je li dobro radio katolički kapelan i mora li korigirati 
svoju spremnost, da jednako radi u jednakoj zgodi? Kapelan nije 
dobro radio, pa treba da korigira svoje nazore i raspoloženje. Evo 
tomu razloga. 

1. Da se može kazati, te je nekoga pokojnika katolička Crkva 
ispratila nomine suo do hladnoga groba, valja imati na umu, u čem 
stoji bit crkvenoga sprovoda. O tomu govori rimski ritual“ iz 
koga je jasno, što spada na bit pogrebne svečanosti, Župnik ili drugi 
delegirani katolički svećenik u propisanom odijelu s roketom i sto- 
lom uz križ i svetu vodu preuzima tijelo pokojnikovo, prati ga uz 
sudjelovanje općine do groba, blagosivlje grob i moli propisane 
psalme i molitve, te prinosi žrtvu. đ 

Tako prati Crkva do groba sve one, koji nijesu isključeni od 
njezinoga pogreba. Koji su isključeni, o tome opet govori ritual. 
Među tima se nalaze i heretici. Dapače Codex kaže, da pada pod 


* Rituale romanum, Ratisbonae et Romae MCMXIJII. tit. VI. c. 3. 
7 Op. cit. tit. VI. c. 2. 

udar crkvene kazne onaj, koji zapovijeda ili sili nekoga, da here- 
tiku dade crkveni pogreb, pa i onaj, koji sam svojevoljno to učini.? 

Drugi jedan kanon* novoga Codexa limitira onu prijašnju gene- 
ralnu odredbu rituala onamo, što se zabrana crkvenoga pogreba 
odnosi samo na one krštene, ali nekatolike, koji nijesu dali prije smrti 
Znakove pokajanja. Prema tomu i crkvene kazne zahvaćaju samo 
one, koji takovima priređuju crkveni pogreb. Dakle niti svima 
krštenim dušama ne dopušta Crkva katolička svoj sprovod, 

U našem se slučaju kapelan ne može pohvaliti, da je svojim 
prijateljstvom sklonio inovjerca na prijelaz ili barem na pokajanje 
zbog hereze prije smrti. Zato je, možda i nesvijesno, našao jedan 
drugi ekspediens, kako će ipak ispratiti prijatelja do groba baš on, 
kad već nije došao pastor. Tako se ugnuo propisima katoličke 
Crkve, jer nije kao njezin zastupnik i u njezino ime dao inovjerniku 
ono, čime ona daruje i tješi djecu svoju na polasku u vječnost. T. i. 
izostavio je sve što spada na bit crkvenoga pogreba. Time je 
utekao i udaru crkvene kazne. 

2. No drugo je pitanje, je li se na taj način izmaknuo zahvatu 
principa katoličke moralke? Da vidimo. 

Ako promotrimo ulogu, koju je kapelan izvršivao u ovom po- 
grebu, onda ćemo moći točno da moralno opredijelimo njegov čin. 
Prije svega konstatiramo, da se je imao obaviti sprovod inovjerca. 
Imao ga obaviti poglavar odnosne sljedbe kao službeni representant 
te religije. Zapriječen pismeno je ovlastio katoličkoga kapelana, da 
ga zamijeni. Kapelan je došao, na njega se čekalo. On je otvorio 
i svršio sprovod Očenašom. On ga je pokrenuo i zaključio. On 
je bio causa movens aedue princikalis kao da je sam pastor tamo. 
On nije bio prisutan samo materijalno, nego je formalno kao man- 
datarius bio glava ovoga čina, kojim inovjerci javno ispovijedaju 
tobožnju neosnovanost katolicizma, pa makar to nije kanio, ali je 
Znao zato. Kapelan je dakle ne samo svojom prisutnošću, nego i 
aktivnošću, pomogao nadomjestiti pastora, koji je sa stanovišta ka- 
toličkoga zastupnik zla, dakle mali objective sumpti. Zlo je vier- 
ska sljedba, koja ruši temelje katoličke nauke zabacujući Euharistiju, 





* Cam. 2339. Qui ausi fuerint mandare seu cogere tradi ecclesiasticae 
sepulturae infideles, apostatas a fide, vel haereticos, schismaticos, aliosve 
sive excommunicatos sive interdictos contra praescriptum can. 1240, $ 1., 
contrahunt excommunicationem latae sententia nemini reservatam; sponte 
vero sepulturam eisdem donantes, interdictum ab ingressu ecclesiae Ordi- 
nario reservatum. | > 

* Can. 1239. S 3. Omnes baptizati sepultura ecclesiastica donati sunt, 
nisi eadem a iure expresse priventur. 

Can. 1240. S 1. Ecclesiastica sepltura privantur, nisi ante mortem 
aliqua dedernit poenitentia signa: 1% Notorii apostatae a christiana fide, aut 
sectae haeretice vel schismaticae aut sectae massonicae aliisve eiušdem 
generis societatibus notorie addicti. 

dapače danas u ogromnim postocima već i božanstvo Kristovo, 
primat, odnosno bitno uređenje i disciplinu katoličke Crkve i t. d. 
Zato je čin kapelanov bio cooperatio ad malum subjective et 
objective sumptum formalis, implicita, immediata et proxima, a ta 
nije nikada dopuštena? 

Cooperatio formalis imade dvostruku zloću: i proti kreposti, 
kojoj se protivi i proti ljubavi bližnjega, koga pomaže u zlu, 
odnosno učvršćuje. U našem slučaju je povrijeđena virtus reli- 
gionis t. i. krepost, koja daje Bogu dužno poštivanje u pravoj vjeri. 
Kapelan je svojim činom doduše iskazao poštivanje vjerske sljedbe 
svoga prijatelja, i učvrstio mišljenje revnih inovjeraca u njihovim 
vjerskim nazorima, ali je ujedno promaknuo, a nije spriječio vjerski 
indiferentizam. Dobri su naime katolici to teško podnijeli, a slabi 
se inovjerci i katolici učvrstili u svojoj mlitavosti inehaju za bilo koju 
religiju. A to nije smio učiniti. 

Što je dakle mogao da uradi kapelan vezan poznatim u 
mjestu prijateljstvom s pokojnikom i njegovom rodbinom? Codex" 
i katolički moral" dopuštaju katoliku da prisustvuje pogrebu inovier- 
nika, ako se ne radi o pogrebu potpuno civilnom, gdje se hotimice 
isključuje svaki vjerski obred i službenik zato, da se tim istakne ne- 
vjera i prijezir religije. Budući da se u našem slučaju nije o tome 
radilo, mogao je kapelan prisustvovati pogrebu kao i drugi građani 
prepustivši kojemu inovjerniku da pokreće sprovodom, kako znade. 

3. Tako bi dokumentirao pravu ljubav prema bližnjemu, koja 
iz Boga izlazi i sve naše življenje treba da opet k Bogu privodi, ali 
jedino ispravnim putem. Ta ljubav kao takova imade svojih duž- 
nosti negativnih i pozitivnih. 

Negativna obveza ljubavi prema bližnjemu zabranjuje mržnju, 
sablazan i potpomaganje u zlu. Iz iskustva znademo, da se o ova- 
kove naše slučajeve spotiču dobri katolici, kao i oni, koji nijesu 
dosta stalni, nehajnima se daje slab primjer, a ukrepljuju se materi- 
jalni inovjerci. 

Pozitivne dužnosti ljubavi prema bližnjemu nalažu, da ne že- 
limo samo dobro bližnjemu, nego da se i brinemo za duhovno i tie- 
lesno dobro njegovo, dakle da obavljamo djela milosrđa i tjelesna i 
duhovna. Medu tjelesna djela milosrđa ide i ukop mrtvaca, Tobija 
ie nastojao ukopati mrtve, da im tjelesa ne ostanu nepokopana i da 
ih ne raskidaju i ne raznose zvijeri i ptice, a to je baš htio kralj 
Senaherib." No naš kapelan nije imao prilike, da takovo djelo obavi, 

5 Noldin, de praeceptis Il. n. 117 i 118. 

* Can. 1258. $ 2. Tolerari potest pracsentia passiva seu mere mate- 
rialis, civilis officii vel honoris causa, ob gravem rationem ab Episcopo in 
casu dubii probandam, in acatholicorum funeribus, nuptiis similibusque 
solemniis, dummodo perversionis et scandali periculum absit. 

7 Priimmer, Manuale theologiae moralis, 1923. I. n. 526. 4. c. 

* Cathrein, Moralphilosophie, 1911. II. p. 79.—82. 

* Škarić, Sveto Pismo, Beč 1859. IV. p. 293. 

Više je prilike imao, da izvrši duhovna djela milosrđa: docere igno- 
rantes, dare consilium dubitantibus, corrigere peccantes, ta prija- 
teli je bio pokoinikov. Zato je imao jaču i veću pozitivnu dužnost 
ljubavi prema bližnjemu baš u ovoj toči 

4. Čin pijeteta prema pokojnom prijatelju konačno je i pre- 
vladao krzmanje kapelanovo i eformirao njegovu savjest u odno- 
šaju prema jasnim propisima katoličke Crkve. Zato se pita, ka- 
kovo je to prijateljstvo katoličkoga svećenika s inovjercem i smije 
li se naći, te je tako jako? 

Nije baš rijetka pojava, da katolički svećenici sklapaju prija- 
teljstva s lajcima, pa i s inovjercima. Stoga nas upravo sili dvostruka 
nužda, da u ovoj točki govorimo potanje o prijateljstvu. Jedan je 
razlog, što je potrebno, da promotrimo i kvalificiramo ovaj kon- 
kretni slučaj, a drugi, da našim čitateljima prikažemo što preglednije 
principe katoličkoga morala i askeze s obzirom fa sklapanje pri- 
jateljstva. 

Mnogo su doduše lijepa napisali o prijatelistvu stari filozofi, 
napose Aristotel i njegov učenik Teofrast, pa onda Cicero, koji se 
djelima one dvojice obilato sli pišući o toj temi" Čovjek mora 
upravo da se divi nazorima o prijateljstvu, koje je skupio i izložio u 
svome poznatomu djelu jedan poganin Cicero. Kad bismo samo 
u svijetlu njegovih nazora o prijateljstvu promatrali čin našega ka- 
pelana, već bi nam bio dovolino moralno kvalificiran, makar su to 
samo principi filozofijske etike. 

Evo što govori Cicero. Kad se radi o općenitom dobru, o 
dobru zajednice, države, čiji ie netko član i dobrom glasu, kojega 
mora da uživa onaj, koji u javnosti radi, tada poganin Cicero ne 
pozna niti indiferentnosti, niti tolerancije, niti ikakvoga djela milo- 
srđa ni za koga, pa ni za prijatelja. I prijateljstvo pada i mora da 
se raskine, ako smeta u radu za općenito dobro i kvari dobar glas, 
koji je u tu svrhu potreban.“ I prijateljstvo pada, premda je to 
prvo i najbolje i najugodnije, što su nam bogovi dali. 1 prijateljstvo 

10 4grororčžns: "HYwd Neopdgea, lib. 7. i &; Bedggagros: Ilegi 
guAlag; M, Tulli Ciceronis: Laelius de amicitia, von dr. Carl Meissner, 
Leipzig 1808. 

1i Cicero, op. cit.: $ 42. Praecipiendum est igitur_bonis, ut, si in 
eius modi amicitias ignari casu aliquo inciđerint, ne existiment ita se 
alligatos, ut ab amacis in magna aliqua re (publica) peccantibus non disce- 
dant; inprobis autem poena stutuenda est, nec vero minor iis, qui secuti 
erunt alterum, quam iis, qui ipsi fuerint impietatis duces. — $ 61. Est enim, 
quatenus amicitiae dari venia possit. Nec vero neglegenda fama, nec me- 
diocre telum ad res gerendas existimare oportet benevolentiam civium; 
quam blanditiis et adsetando colligere turpe est. 

pada, pa makar se čini, da isto zlo radi onaj, koji ga ništi, kao i 
onaj, koji sunce otimlje svijetu.? 

I prijateljstvo mora da pada, ako rodi grijehom, jer_nema 
grijeha, koji bi se smio da učini poradi prijateljstva"? Mora da se 
raskine, jer pravo prijateljstvo ne počiva na koristi, nego na kre- 
posti, premda iz prijateljstva slijede same sobom mnoge koristi.* 
A krepost je tako mila i privlačiva, da zbog nje ljubimo i one, koje 
nijesmo nikad vidjeli.“ I krepost je ono, što ljubimo kod prijatelja; 
ona čini prijateljstvo vječnim.“ Zato prijateljstvo može da bude 
samo među dobrima.“ Izaberi dakle takove, koji su čvrsti, ne- 
promjenljivi i značajni, a tih je malo'*; ne počni ljubiti onoga, koga 
možeš jednoć mrziti" Sva snaga prijateljstva leži Ciceronu, koji 
je proučio ostale poganske pisce, u najvišem skladu volja, nazora i 
težnja prijatelja u javnom i privatnom životu, kod kuće ili u svijetu.?" 

12 $ 47. Solem enim e mundo tollere videntur, qui amicitiam e vita 
tollunt, qua nihil a dis immortalibus melius habemus, nihil iucundius. 

15 $ 37. Nulla est igitur excusatio peccati, si amici causa peccaveris. 
$ 40. Haec igitur lex in amicitia sanciatur, ut neque rogemus res turpes nec 
faciamus rogati. 

“4 $ 30. Quid enim? Airicanus indigens mei? Minime hercule! ac ne 
ego quidem illius; sed ego admiratione quadam virtutis eius, ille vicissim 
opinione fortasse non ulla, quam de meis moribus habebat, me dilexit. 
Quamquam utilitates multae et magnae consecutae sunt, non sunt tamen 
ob earum spe causae diligendi profectae. 

15 S 28. Nihil enim virtute amabilius, nihil, quod magis adliciat ad 
diligendum, quippe cum propter virtutem et probitatem etiam eos, quos 
nunquam vidimus, quodam modo diligamus. 

1 8 20. Qui autem in virtute summum bonum ponunt, praeclare 
illi quidem, sed ipsa virtus amicitiam et gignit et continet, nec sine virtute 
amicita esse ullo pacto potest. — $ 100. Virtus, virtus, inquam, C. Fanni, et 
tu, O: Muci, et conciliat amicitias et conservat. In ea est enim convenientia 
rerum, in ea stabilitas, in ea constantia. —  $ 102. Mihi, quidem Scipio 
quamquam est subito ereptus, vivit tamen semperque vivet; virtutem enim 
amavi illius viri, quae extincta non est; nec mihi soli versatur ante oculos, 
qui illam semper in manibus habui, sed etiam posteris erit clara et insignis. 

17 8 65. Ita fit verum illud, quod initio dixi ($ 18.), amicitia nisi inter 
bonos esse non posse. 

15 $ 62. Sunt igitur firmi et stabiles et constantes eligendi; cuius ge- 
neris est magna panuria. 

1% $ 60. Illud potius praecipiendum iuit, ut cam diligentiam adhibere- 
mus in amicitiis comparandis, ut ne aliquando amare incipiremus eum, quem 
aliquando odisse possemus. 

29 $ 15. Sed tamen recordatione nostrae amicitiae sic fruor, ut beate 
vixisse videar, quia cum Scipione vixerim, quorum mihi coniuncta cura de 
publica re et de privata fuit, quocum et domus fuit et militia communis et, 
in quo est omnis vis amicitiae, voluntatum, studiorum, sentetiarum summa 
consensio. 

Osnovica pravoga prijateljstva jest naravna sklonost prema 
onima, koji su si slični zbog pravednosti i kreposti.“ Ali ipak: 
»Prijateljstvo nije ništa drugo, nego u svim božjim i ljud- 
skim stvarima suglasje povezano dobrohotnošću i lju- 
bavlju.«? 

Tako visoko i strogo govori o prijateljstvu t. i. o njegovom 
izvoru, slobodi i granicama već jedan poganin, koji nije znao za lju- 
bav k Bogu i bližnjemu, te se na njoj nije mogao niti sunčati niti 
ogrijati, nego je mogao tek naravne osjećaje i uspomene zadovo- 
ljiti, koji su bili izvor i svrha te ljubavi prijateljske. 

Koliko više ima da cijeni pravo prijateljstvo jedan kršćanin, 
koji mora ili da ga postavi na svrhunaravni temelj i dade mu svrhu- 
naravni cilj ili ga nema. Temeli, na komu počiva pravo prijateljstva 
jest svrhunaravan t, i. potencirana kršćanska ljubav prema bliž- 
njemu, koja izvire iz vjere i ljubavi k Bogu, a svrha joj je moralno 
dobro. 

Velimo pravo prijateljstvo, jer katolički moraliste** 
razlikuju prijatelistvo od prijateljstva prema onomu dobru, koje ie 
spojka prijateljski duša. To je dobro raznovrstno. Zato razliku- 
jemo prijateljstvo: a) sensualno, karnalno, puteno, nedopušteno, jer 
je osnovano na zajednici tjelesnih naslada; b) sensibilno, sjetilno, 
predmet mu je sjetilno tjelesno dobro: ljepota, lijepi glas, privla- 
čivo vladanje, dobroćudnost, dodir i t. d., ne počiva dakle na kre- 
posti, dapače je vrlo opasno, ier je mali razmak od sietilnosti do 
karnalnosti; c) vulgarno t. i. prijateliima često zovemo one, koji 
nam bilo u čem iskažu naklonost ili pomoć, dapače, koji nas pri- 
jazno češće nagovore ili se zanimaju za onu struku ljudskoga znanja 
i umijeća, što nas zanima; ta se prijateljstva temelje na konvenci- 
jonalnoj građanskoj susretljivosti i pristojnosti, pa imade jedan pri- 
jazan i dobar čovjek gotovo toliko prijatelja, koliko liudi pozna; 
d) napokon pravo priiatelistvo ili savršeno, kako veli moralista 
Staff," a definira ga: »Savršeno je prijateljstvo, koje nastaje iz 








% 8 50. Quid, si illud etiam addimus, quod recte addi potest, nihit 
esse, quod ad se rem ullam tam alliciat et attrahat quam (ad amicitiam) 
similitudo? concedetur profecto verum esse, ut bonos boni diligant adscis- 
cantque sibi guasi propinquitate coniunctos atque natura. Nihil est enim 
appetentius similium sui nec rapacius quam matura. — $ 23. Verum enim 
amicum qui intuetur, tamquam exemplar aliquod intuetur sui. 

22 & 20. Est enim amicitia nihil aliud nisi omnium divinarum huma- 
narumque rerum cum benevolentia et caritate consensio. 

23 $ 103. Equidem ex omnibus rebus, quas mihi aut fortuna aut na- 
tura tribuit, nihil habeo, quod cum amicitia Scipionis possim čomparare. — 
$ 104. Quarum rerum recordatio et memoriam si una cum illo occidisset 
desiderium coniunctissimi atque amantissimi viri ferre nullo modo possem. 

** Scavini, Theologia moralis, Mediolani 1882. 11. n. 717. 

#5 Stapf, Epitome theologiae moralis, Oeniponti 1863., 1. S 244. 

vjere i iz nastojanja oko kreposti, čije je sam Bog početak, svrha 
i centar«. Zato i veli, da veze neprijateljske i opasne 
vjeri i kreposti uz najveću nepravdu sebi usurpiraju ime 
prijateljstva, jer ako mu se krepost ne postavi kao cilj, ne smije se 
barem potpuno isključiti, a nikako napadati. Uostalom navodi po- 
tanko ove oznake pravoga prijateljstva: 1. ne budi brz i nepro- 
mišljenu izboru prijatelja, nego dulje vrijeme ispituj narav i na- 
vike bližnjega. Eccli 6, 6—9., 9, 15.; 2. ne sklapaj prijateljstva sa 
zlima, Prov. 1, 10., 22, 24. et sa.; 3. niti s onima, koji doduše nijesu 
opaki, ali ipak nemaju potrebnih svojstava, nego su: lakoumni, ne- 
stalni, brbljavi, tvrdoglavi, sumnjičavi, ili se uvelike razlikuju u 
dobi, vieri, staležu i t. d. Osobito je velika zapreka pravomu i 
stalnomu prijateljstvu raznolikost mišljenja u stvarima vjerskim 
i drugim važnima. 

Već je Cicero govorio, da je prijatelj dužan za prijatelja do- 
prinositi i žrtve. Osobito to vrijedi za kršćanina, koga svrhuna- 
ravna ljubav bližnjemu, a prema tomu i svrhunaravna nagrada, po- 
tiče na to. Prijatelji su dužni: 1. da se međusobno poštivaju, Prov. 
11, 12.; 2. iskreno sučuvstvuju u nevolji jednoga ili drugoga, Job 
6, 14; 3. veledušno i spremno potpomažu, Prov. 12, 26.; 4. da su 
vjerni i šutljivi, Prov. 11, 13.; 5. ustrajni i stalni u osjećajima prija- 
teliske ljubavi, Eccle 4, 9., 10., Prov. 27., 17.; 6. da se međusobno 
potiču i ukrepljuju u dobru. Stoga valja da jedan drugoga ispravlja 
u pogrješkama, te rado i strpljivo to podnose. Ništa da ne oprašta 
na račun prijateljstva jedan drugomu, što bi se protivilo zakonu 
Božjemu. Eccli 9, 14., Prov. 27, 10. 

Evo to su uvjeti i zahtjevi pravoga i savršenoga prijateljstva, 
koje može da bude, kako veli Cathrein," samo među moralno 
dobrima i kreposnima ljudima, koji se uzajamno ljube i paze poradi 
kreposti. U tome leži savršenstvo i trajnost prijateljstva, a ne u 
prijatnosti i koristi, koje tek per accidens iz njega slijede, a same 
ga po sebi lako razriješuju kao što i sklapaju. Takova su prija- 
teljstva i nestalna, pa se tope kao snijeg na suncu, veli sv. Franjo 
Saleski. 

Sv. Pismo veli: »Vjeran je prijateli krepak krov; pa tko ga 
nađe, nade blago (Eceli 6, 14). Bolje je dvojici nego jednomu, jer 
imaju dobru dobit od drugovanja svoga. Ako jedan padne, drugi 
će podignuti druga svoga; a teško jednomu! ako padne, nema dru- 
goga da ga podigne (Eccle 4, 9...). Vjeran je prijatelj zalog života 
i besmrtnosti, i tko se Boga boji naći će ga. Vjerna prijatelja ničim 
ne možeš usporediti, niti ikakvim zlatom i srebrom procijeniti dobro 
njegove vjere, Eccle 6, 15—16. Zato će čovjek plemenite ćudi i 
ozbilinoga nastojanja oko kreposti po mogućnosti ići zatim, da uživa 
“koristi pravoga prijateljstva. No nema obveze, da si tražimo pri- 
jatelie. Bolje je nemati prijatelja, nego li imati rđavoga. Lažni su 


25 Op. cit., 1. c. 

prijatelji kao laste, koje ostaju kod nas i vesele se s nama, dok im 
je toplo, a čim opaze, da se primiče opora zima nevolje, ostavljaju nas 
i lete u toplije krajeve. (Spirago, Volkskatechismus, II. p. 21.). 

Iz svega je ovoga jasno, što nam valja držati o prijateljstvu 
našega kapelana kao katolika, a kamoli kao svećenika. Schneider*" 
nam podaje veoma lijepe upute, u kojima upozoruje, da svećenik 
uopće što manje prijateljski druži s lajcima, jer preveliko takovo 
prijateljstvo veoma mnogo smeta u vršenju svećeničkih dužnosti. 
Već je sv, Bazilije opominjao, da je svećeniku mnogo nastojati oko 
toga, te u saobraćaju s vanjskim ljudima bude veoma oprezan i 
razborit. Zašto tako? Evo razloga, koje u glavnom navodi 
Schneider. Prvo. Župnik (svećenik), koji češće i familijarnije druži 
s lajcima, poprima njihove navike, prisvoji si njihove čeznje, jer 
takova je ljudska narav, da se zarazi onim dobrom ili zlom, koje 
se odrazuje u životu i vladanju onih, s kojima druži... Jer je 
ljudska narav na zlo sklona, lakše se privikne na pogrješke, nego 
li na kreposti. Drugo. Svećenik pane u mnoge grijehe jezikom, 
koji se gotovo ne mogu izbjeći u širokim razgovorima i saobra- 
ćaju s lajcima. Treće je zlo. Zbog toga se malo po malo umanjuje, 
a konačno i gubi štovanje i ugled župnikov, nastaje prijezir i sve- 
ćenika i svega, što on zastupa i t. d. Ako to vrijedi za katoličke 
lajke, koliko više stoji za inovjerce. Zato katolički svećenik mora 
osobito paziti na onaj uvjet kod sklapanja prijateljstva i drugovanja 
uopće, koji smo spomenuli pod točkom 4, 3. 

5. To je onda vjerska nesnošljivost. Jest i nije, kako se 
shvati. Treba razlikovati građansku snošljivost i vjersku. 

Građanska se snošljivost osniva na vrhunaravnoj ljubavi 
k bližnjemu. Ta pak obuhvata sve ljude bili nam prijatelji ili 
neprijatelji, vjernici ili inovjerci, zemljaci ili inostranci, Lijepo kaže 
moralista Simar:** »Jedna osobita oznaka kršćanske ljubavi 
k bližnjemu jest općenitost, koja obuhvata sve ljude. Svaki po 
ganski i židovski partikularizam je kršćaninu stran. U svim ljudima 
gleda njihovo dostojanstvo u tom, što su stvorovi Božji i otkupljenici 
Kristovi. Nikoga ne isključuje sasvijem iz opsega svoje ljubavi, 
niti one, koji su se udaljili od crkvene zajednice nevjerom, herezom 
ili opačinom. I za takove ima kršćanin iskrenoga sučuvstva to 
više, što je većma napunjen duhom vjere, a to posvjedočuje svima 
bez iznimke molitvom, prema prilikama i poukom, primjerom i 
djelotvornom ljubavi«. U građanskom dakle samo saobraćaju ne 
pozna Crkva intolerancije. 

Sasvijem ie druga stvar dogmatska snošljivost. Ne podnose 
se nikako noć i dan, tama i svijetlo, istina i laž. Ako jedina ka- 
tolička Crkva posjeduje: dan, svijetlo, istinu u svojoj nauci, onda 
mora da je dogmatska nesnošljivost bivstvena svojina njezina.. 








27 Lectiones quotidianae, Ratisbonae. 1870. p. 408.—411. 
25 Simar, Moraltheologie, 1893. S 176. 1. 

Onda ne može da podnosi išto, što se protivi njezinoj istinitoj 
nauci, koju je jedino ona od Krista primila i nepokvarenu čuva. 
Onda mora, da zabranjuje sve ljudske uredbe, koje stoje i u koliko 
stoje na putu njezinoj spasavajućoj misiji ljudskih duša po toj 
nauci. Tako je i Bossuet priznavao, da je katolička vjera naj- 
strožija i najnesnosnija od svih ostalih vjera, kad se radi o dogmat- 
skim zabludama.?? 

Odmah u početku svoga saobraćaja konstatirao je kapelan 
sigurno, da njegovo prijateljstvo s pokojnim protestantom nije 
moglo postati »duhovno prijateljstvo, gdje si dvije, tri ili više duša 
saopćuju uzajamno pobožnost i duhovne osjećaje, pa postanu 
samo jedna duša«, kako veli sv. Franjo Saleski."" Tada je trebao 
odmah uvažiti riječi sv. Pavla: »Haereticum hominem post unam et 
secundam correptionem devita: Sciens, quia subversus est, qui 
eiusmodi est, et delinquit, cum sit proprio iudicio condemnatus«,?“ 
pa ne bi bio konačno prekršio propise katoličke Crkve i njezinoga 
morala, Dr. P. Lončar. 

Dokumente der Religion.  Pa- 
derborn, Verlag F. Schčningh. 


mira, dokumente življenja, koje je 
došlo u Bogu do mira i sigurnosti. 


Svrha je ove zbirke, da čitate- 
liima pruži izvorna djela religijoz- 
nog mišljenja i života u dobrom 
njemačkom prijevodu, Na prvom su 
mjestu predviđeni tekstovi Sv. Pi- 
sma St. i Nov. Zavjeta, a uz njih 
spisi» velikih svjedoka kršćanstva«: 
crkvenih otaca, velikih učitelja i 
mistika srednjeg vijeka i naizname- 
nitijih teologa novijeg doba. Ali 
zbirka će objelodaniti također i vri- 
jedne tekstove nekršćanskih reli- 
gija, jer će njihovo poznavanje »po- 
kazati vrijednost kršćanskih kla- 
sika u to jačem svjetlu. S druge 
strane već kod primitivnih... oči- 
tuje se vječno čeznuće ljudi za 
Bogom«. Zbirka naime hoće da 
pruži  izobraženim krugovima, u 
vrijeme povećanog duševnog ne- 





Tako se i svrhom i izborom teksto- 
va razlikuje od druge slične zbirke: 
Quellen der Religions - Geschichte 
(Gčttingen und Leipzig); uistinu se 
najbolje popunjuju s obzirom na 
materijal za komparativnu znanost 
religija. Paderbornska zbirka do- 
sada je objelodanila: 

1. Das Handbiichlein des hl. Au- 
gustinus. 184 S. geb. 2,— 

li. Wie man Gott anhangen soli. 


Von Johannes von Kastl. 88 S. 
geb. 1,25. 
II. Die geheime  Jugendweihe 


eines australischen _Urstammes. 73 
S. geb. 1,— 

IV. Die Lehre vom  geistlichen 
Leben. Von San Vicente Ferrer. 92 
S. geb. 1,25. 

V. Der entritt in der Wandel in 


2" Devivier, Kršćanska apologetika, Spljet 1906. II. p. 197. 


% Filotea, Zagreb 1922. p. 174. 
% Tit. 3, 10, 11. 


